jkorsvik/nowiki_second_scrape_merged huggingface dataset:
De grunnleggende bestanddeler (film)

De grunnleggende bestanddeler (originaltittel: Elementarteilchen) er en film av Oskar Roehler fra 2006 med Michel Houellebecqs roman av samme navn som litterært forelegg. 


== Handlingsreferat ==
Filmen fokuserer på Michael og Bruno, og deres forstyrrede seksualitet. De er to halv-brødre, som er veldig forskjellige. De hadde også en veldig uvanlig barndom fordi moren deres var en hippie, i stedet vokste de opp hos bestemødrene eller ved internatskoler. Michael vokser opp til å bli en molekylær-biolog, og er fascinert av genetikk. Han ønsker å skille re-produksjon fra seksualitet ved å klone, i stedet for å gjennomføre faktiske seksuelle forhold. Michael blir frustrert over jobben sin i Berlin, og bestemmer seg for å fortsette sin videre forskning rundt kloning ved en annen institusjon i Irland. Bruno, ungdomsskole-lærer og mislykket forfatter, er på sin side besatt av sine egne seksuelle lyster. Han blir ofte involvert i mislykkede forsøk med kvinner, og netter sammen med prostituerte. Han sjekker seg frivillig inn på et psykiatrisk sykehus, etter å ha seksuelt trakassert en av studentene sine.
Før han reiser til Irland, besøker Michael landsbyen hvor han ble født, for aller første gang på mange år. Til sin overraskelse møter han barndomsvenninnen Annabelle igjen, og oppdager at hun fremdeles er singel. De innleder snart et seksuelt forhold. Bruno forlater mentalinstitusjonen og reisre på ferie til en hippie-leir etter at hans kone ønsker skilsmisse. På leiren møter han Christiane, som også er seksuelt åpen. Selv om de har et åpent forhold, blir han etter hvert forelsket i henne. Under en sex-orgie under et av besøkene deres ved en swing-klubb, kollapser Christiane. På sykehuset får Bruno vite at Christiane er lam for alltid, på grunn av en kronisk sykdom. Ikke desto mindre ønsker Bruno å leve sammen med henne.
Michael flytter etter hvert til Irland, og får vite at til tross for tvilen hans var hans tidligere forskning på kloning et revolusjonerende gjennombrudd. Imidlertid savner han fremdeles Annabelle, men klarer ikke å få tak i henne på telefonen. Annabelle får beskjed om at hun er gravid, men at hun må ta abort og fjerne livmoren på grunn av livstruende abnormiteter. Christiane velger å begå selvmord, istedenfor å leve med med sykdommen sin resten av livet. Deretter legger Bruno seg inn på mentalinstitusjon igjen, hvor han opplever hallusinasjoner av Christiane.


== Medvirkende ==
Moritz Bleibtreu
Christian Ulmen
Martina Gedeck
Franka Potente
Nina Hoss


== Referanser ==


== Eksterne lenker ==
(en) De grunnleggende bestanddeler på Internet Movie Database 
(sv) De grunnleggende bestanddeler i Svensk Filmdatabas 
(fr) De grunnleggende bestanddeler på Allociné 
(nl) De grunnleggende bestanddeler på MovieMeter 
(en) De grunnleggende bestanddeler på AllMovie 
(en) De grunnleggende bestanddeler på Turner Classic Movies 
(en) De grunnleggende bestanddeler på Rotten Tomatoes
Cubana de Aviación

Cubana de Aviación S.A., bedre kjent som Cubana er et statlig eid flyselskap på Cuba.  Selskapet ble etablert i 1929 under navnet Compañía Nacional Cubana de Aviación Curtiss.  
Selskapet flyr til destinasjoner innenriks på Cuba og til Mellom- og Sør-Amerika, Karibia, Canada og til noen destinasjoner i Europa (bl.a. Paris i Frankrike).


== Flyflåte ==
Flåte i 2015:

1 Airbus A319-100
4 Airbus A320-200
6 Antonov An-158
1 ATR 42-500
5 Ilyushin Il-96-300
2 Tupolev Tu-204Ordre:

3 Ilyushin Il-96-400Last

1 Tupolev Tu-204-100EC


== Eksterne lenker ==
Selskapets hjemmeside Arkivert 31. januar 2016 hos Wayback Machine.
Black Widows

Black Widows (norsk oversettelse: «Sorte enker») er en skandinavisk TV-serie i åtte avsnitt som gikk på TV3 i 2016. Regissør er Janic Heen. Serien handler om tre kvinner fra Danmark, Norge og Sverige som beslutter seg for å gjøre seg av med sine ektemenn. Men det går ikke som de hadde tenkt seg, for kvinnene blir trukket ned i en spiral av løgn og forbrytelser. Serien er basert på den finske serie Mustat Lesket fra 2014.


== Medvirkende ==
Peter Stormare som Folke Lundgren
Beate Bille som Kira Just Bergman
Cecilia Fors som Rebecka Axelsson
Synnøve Macody Lund som Johanne Rønningen


== Referanser ==


== Eksterne lenker ==
(en) Black Widows på Internet Movie Database
Priotyrannus

Priotyrannus er en slekt av biller som hører til familien trebukker (Cerambycidae).


== Utseende ==
Middelsstore til store (25-50 millimeter), mørkt brunlige trebukker med kraftige antenner. De ligner mye på artene i slekten Prionus, men er jevntover noe mindre enn disse. Pronotum har kraftige pigger på sidekantene.


== Utbredelse ==
Slekten er utbredt i Asia.


== Systematisk inndeling ==
Artsoversikten følger 

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802 
Stammen Prionini
Slekten Priotyrannus Thomson, 1857
Priotyrannus closteroides Thomson, 1857 - Kina, Vietnam, Taiwan, Japan
Priotyrannus hueti Drumont, 2008 - Kina, Vietnam
Priotyrannus megalops (Bates, 1889) - Malaysia, Filippinene, Sumatra, Borneo
Priotyrannus mordax (White, 1853) - India


== Referanser ==


== Eksterne lenker ==
(en) Priotyrannus i Encyclopedia of Life 
(en) Priotyrannus i Global Biodiversity Information Facility 
(en) Priotyrannus hos NCBI 
(en) Kategori:Priotyrannus – bilder, video eller lyd på Wikimedia Commons 
Priotyrannus – detaljert informasjon på Wikispecies
Noah Webster

Noah Webster (født 16. oktober 1758, død 28. mai 1843) var en amerikansk språkmann, journalist og jurist.
Webster var en banebrytende leksikograf, og hans bøker om grammatikk og stavning, som A Grammatical Institute of the English Language (1783–1785) og American Dictionary of the English Language (1828), standardiserte amerikansk engelsk. Dette leksikon blir fortsatt utgitt i nye, økede opplag og er den store standardordboken i USA. Blant de forandringer han introduserte i amerikansk engelsk var å forandre -re til -er i ord som theater, sløyfet det en l-et i ord som traveling og  u i ord som color.


== Referanser ==


== Eksterne lenker ==

(en) Noah Webster – kategori av bilder, video eller lyd på Commons 
(en) Noah Webster – galleri av bilder, video eller lyd på Commons Noah Webster House, museum over Webster i Hartford
Tragosoma

Tragosoma er en slekt av biller som hører til familien trebukker (Cerambycidae).


== Utseende ==
Middelsstore til store (gjerne 15-30 millimeter), avlange, brunlige trebukker. Fasettøynene er store, antennene nokså spinkle. Pronotum har en skarp pigg på sidekanten. Dekkvingene er forholdsvis lange, kraftig punkterte, men uten hår.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Alle fire artene forekommer i Nord-Amerika, men Tragosoma depsarium er også utbredt over det meste av Europa. Det finnes også noen få funn av denne arten i Norge, men den er sjelden.


== Systematisk inndeling ==
Artslisten følger 

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Meroscelisini Thomson, 1861
Slekten Tragosoma Audinet-Serville, 1832
Tragosoma chiricahuae Linsley, 1959 - sørvestlige USA
Tragosoma depsarium (Linnaeus, 1767) - vid, holarktisk utbredelse - også funnet i Norge
Tragosoma harrisi LeConte, 1851 - ofte plassert som en underart av T. depsarium
Tragosoma nigripenne Bates, 1892 - Mexico
Tragosoma pilosicorne Casey, 1890 - vestlige USA
Tragosoma soror Laplante, 2017


== Referanser ==


== Kilder ==
Liste over artene


== Eksterne lenker ==
(en) Tragosoma i Encyclopedia of Life 
(en) Tragosoma i Global Biodiversity Information Facility 
(no) Tragosoma hos Artsdatabanken 
(sv) Tragosoma hos Dyntaxa 
(en) Tragosoma hos Fauna Europaea 
(en) Tragosoma hos ITIS 
(en) Tragosoma hos NCBI 
(en) Kategori:Tragosoma – bilder, video eller lyd på Wikimedia Commons 
Tragosoma – detaljert informasjon på Wikispecies 
Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter.
Aegosoma

Aegosoma er en slekt av biller som hører til familien trebukker (Cerambycidae).


== Utseende ==
Store, avlange, brunlige (brungule til svartbrune) trebukker. Denne gruppen har hodet noe fremstrakt, tydelig innsnevret bak fasettøynene (med tydelig "hals"). Antennene har et kraftig, sylindrisk, innerste ledd, det andre leddet er lite og knappformet, det tredje leddet svært langt, litt krumt og tykkere enn de følgende leddene. Alle antenneleddene er kledt med små, skarpe torner. Pronotum er forholdsvis lite uten tenner langs ytterkanten. Dekkvingene har ofte opphøyde lengdekjøler.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Slekten er utbredt i Palearktis og Sørøst-Asia, dessuten finnes det én art på Madagaskar med omkringliggende øyer.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Aegosomatini Thomson, 1860
Slekten Aegosoma Audinet-Serville, 1832
Aegosoma annulicornis Komiya, 2001 - Malaysia, Borneo
Aegosoma cuneicornis Komiya, 2000 - Thailand
Aegosoma doi Drumont & Ivanov, 2016 - Vietnam
Aegosoma dorei Drumont et al., 2018 - Vietnam
Aegosoma george Do, 2015 - Vietnam - Vietnam
Aegosoma gigantea Lansberge, 1884 - Malaysia, Indonesia
Aegosoma guerryi Lameere, 1915 - Kina
Aegosoma hainanensis Gahan, 1900 - Kina, Taiwan, Indonesia
Aegosoma ivanovi Danilevsky, 2011 - asiatiske dele av Russland
Aegosoma katsurai Komiya, 2000 - Kina, Vietnam, Thailand
Aegosoma kusamai Komiya, 1999 - Myanmar, Thailand
Aegosoma musaamani Drumot, Do & Bosuang, 2013 - Malaysia
Aegosoma ornaticolle White, 1853 - Kina, India, Myanmar, Taiwan
Aegosoma ossea Aurivillius, 1897 - Malaysia, Borneo
Aegosoma pallida Komiya & Drumont, 2012 - Malaysia, Borneo
Aegosoma parallela Audinet-Serville, 1832 - Madagaskar, Réunion og Mauritius
Aegosoma pseudomaticolle Ripaille & Drumont, 2017 - Kina
Aegosoma scabricorne (Scopoli, 1763) - den palearktiske sone inkludert det sørlige Europa
Aegosoma sinicum White, 1853 - Øst-Asia
Aegosoma xentoc Do & Drumont, 2014 - Vietnam


== Kilder ==
Liste over artene
Prioninae of the World - Aegosomatini. Med bilder av mange av artene
Fauna Europaea, utbredelsesdatabase for europeiske dyr


== Eksterne lenker ==
(en) Aegosoma i Encyclopedia of Life 
(en) Aegosoma i Global Biodiversity Information Facility 
(no) Aegosoma hos Artsdatabanken 
(sv) Aegosoma hos Dyntaxa 
(en) Aegosoma hos Fauna Europaea 
(en) Aegosoma hos NCBI 
(en) Kategori:Aegosoma – bilder, video eller lyd på Wikimedia Commons 
Aegosoma – detaljert informasjon på Wikispecies
Johan von Aphelm Jarmann

Johan von Aphelm Jarmann (født 9. november 1776, død 15. november 1825) var en norsk jurist og stortingsrepresentant i én periode. Han hadde avlagt norsk juridisk eksamen i 1802 og fikk stilling som underrettssakfører, senere overrettssakfører, i Elverum. Her var han bosatt på eiendommen Kilde.Jarmann var 3. representant for Hedemarkens amt i perioden 1818–1820. På Stortinget var han
medlem av femten komiteer, blant annet av komiteen om Kongsberg sølvverk.
Regjeringen hadde innstilt Jarmann som sorenskriver i Hallingdalen, men han døde før utnevnelsen.


== Referanser ==


== Eksterne lenker ==
(no) Johan von Aphelm Jarmann hos Norsk senter for forskningsdata
Spike Video Game Awards

Spike Video Game Awards (også kjent som VGAs, også som VGX i 2013) var et årlig prisshow arrangert av Spike TV mellom 2003 og 2013 som ga ut priser til videospill som utmerket seg på forskjellige måter. Showet inkluderte også musikkonserter og trailere til kommende videospill. Showet ble produsert av Geoff Keighley. Prisene har blitt arrangert på flere steder, blant annet Los Angeles, Santa Monica i California og Las Vegas. Det ble arrangert for første gang 2. desember 2003, men ble ikke sendt på TV før 4. desember.
12. november 2014 sa Spike TV at de ikke ville fortsette med programmet. Geoff Keighley fortsatte derimot med sin ide om et videospill-prisshow, og produserte The Game Awards i starten av det året, etter han sluttet å få støtte fra Spike TV.


== Referanser ==


== Eksterne lenker ==
(en) Offisielt nettsted 
(en) Spike Video Game Awards – kategori av bilder, video eller lyd på Commons 
Liste over alle vinnere av prisene
Tithoes

Tithoes er en slekt av biller som hører til familien trebukker (Cerambycidae).


== Utseende ==
Store til svært store (opptil 90 millimeter), kraftige, mørkt brune eller rødbrune trebukker. De utmerker seg særlig ved svært kraftige kjever (mandibler), særlig hos hannene, som også har forstørret hode. Pronotum har kraftige pigger på sidene. Antennene er omtrent to tredjedeler så lange som kroppen hos hannene, omtrent halvparten så lange som kroppen hos hunnene, og krafti sagtakkede. Pronotum og dekkvingene har vanligvis flekker av lyse skjell.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys. Disse artene forekommer særlig på savanne og andre forholdsvis tørre områder.


== Utbredelse ==
Slekten er vidt utbredt i tørre områder av Afrika inkludert den sørlige delen av Den arabiske halvøya.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Acanthophorini Thomson, 1864
Slekten Tithoes Thomson, 1864
Tithoes confinis (Laporte de Castelnau, 1840) - vidt utbredt, nord til det sørlige Arabia, sør til Namibia og Sør-Afrika, vest til Mauretania
Tithoes congolanus Lameere, 1903 - Sentral-Afrika
Tithoes digennaroi Bouyer, 2016 - Etiopia
Tithoes drumonti Bouyer, 2016 - Togo
Tithoes frontalis Harold, 1879 - sørlige Afrika
Tithoes hassoni Bouyer, 2016 - Angola
Tithoes longipennis (Hope, 1843) - den minste arten, Sentral- og Vest-Afrika
Tithoes maculatus (Fabricius, 1793) - flere underarter:
Tithoes maculatus centralis Lameere, 1903
Tithoes maculatus maculatus (Fabricius, 1793) - Ekvatorial- og Vest-Afrika
Tithoes morettoi Bouyer, 2016 - Togo
Tithoes orientalis Lameere, 1903 - kjent fra Tanzania, Burundi og Namibia
Tithoes somalius Lameere, 1903 - Etiopia
Tithoes yolofus (Dalman, 1817) - Vest-Afrika


== Kilder ==
Liste over artene
Prioninae of the World - Aacanthophorini


== Eksterne lenker ==
(en) Tithoes i Global Biodiversity Information Facility 
(en) Tithoes hos NCBI 
(en) Kategori:Tithoes – bilder, video eller lyd på Wikimedia Commons 
Tithoes – detaljert informasjon på Wikispecies
Ole Thorsen Røed

Ole Thorsen Røed (født 11. februar 1762, død 24. mai 1840) var en norsk gårdbruker, lensmann, poståpner og stortingsmann fra Søndeled i Aust-Agder.Røed tok over farsgården i Søndeled i 1789, og drev den inntil han overlot den videre til sønnen. Han var lensmann i Søndeled og Gjerstad fra 1803 til -13, og poståpner fra 1805 til 1835.I 1814 var han valgmann og aktuell til riksforsamlingen på Eidsvoll. Han var 3. representant fra Nedenæs og Robygdelagets amt på Stortinget i 1818. Der var han medlem av åtte komiteer, blant dem var komiteen om bank- og pengestellet, og komiteer om skogene i Drammens omland, og om Røros Kobberverk. Fra 31. mars var han medlem av Lagtinget.Røed døde på slektsgården i Søndeled. Han var far til Halvor Olsen Stamsø.


== Referanser ==


== Eksterne lenker ==
(no) Ole Thorsen Røed hos Norsk senter for forskningsdata
Varvkronologi

Varvkronologi (fra svensk varvig lera, dvs. «lagdelt leire») er studiet av sedimenter i havet, innsjøer, elver og myrer, eksempelvis i såkalt «varvleire». Dersom en ved hjelp av ytterligere holdepunkter lykkes med å fastsette en absolutt tidsramme, angis alderen i «varv-år».
Bakgrunnen for denne dateringsmetoden er at det vår og sommer avsettes lyse, grovkornige og sandrike sedimenter som transporteres av store mengder smeltevann, mens vinteravsetningene preges av mørk, humuspreget leire. Denne årstidsvekslingen fører til at det i løpet av et år dannes skikt av ulik mektighet og farge som viser at det har gått et år. Et års avsetning, dvs. et mørkt og et lyst lag, kalles et «varv».
Den svenske geologen  Gerard De Geer regnes som grunnlegger av varvkronologien.


== Se også ==
Stratigrafi:er den generelle metoden for relativ datering etter skikt (strata)
Jordens tidsaldre
Årringdatering


== Litteratur ==
Brauer, Achim; Hajdas, Ilka; Negendank, Jörg FW; Rein, Bert; Vos, Heinz; Zolitschka, Bernd, 1994: Warvenchronologie – Eine Methode zur absoluten Datierung und Rekonstruktion kurzer und mittlerer solarer Periodizitäten. Geowissenschaften; 12, 10-11; 325-332, doi:10.2312/geowissenschaften.1994.12.325.
Herbert W. Franke: Methoden der Geochronologie. Die Suche nach den Daten der Erdgeschichte. Springer, Berlin u. a. 1969 (Verständliche Wissenschaft. Bind 98, ISSN 0083-5846).
Johannes Eriksen Malmin

Johannes Eriksen Malmin (født 1777, død 6. oktober 1852) var en norsk gårdbruker og stortingsmann fra Bjerkreim i Rogaland.Malmin var født i Bjerkreim, hvor faren var gårdbruker. Da han var rundt 20 år gammel arbeidet han i tre år i Bergen. Der lærte han seg å skrive og regne, og skaffet seg en del bøker. Han ble senere gårdbruker på farsgården og drev et sagbruk. Han var mye benyttet i kommunal aktivitet, medlem av skolestyret 1826–32 og deltok ofte under jordskifteforretninger.I 1818 var han stortingsmann fra Stavanger amt. Han var medlem av fem komiteer, blant annet var han med i komiteen om skyssloven og komiteen om innkvartering.


== Referanser ==


== Eksterne lenker ==
(no) Johannes Eriksen Malmin hos Norsk senter for forskningsdata
Anders Storrøsæter

Anders Storrøsæter (1924–2003) var en norsk agronom, trygdesjef og lokalpolitiker (Sp) som var ordfører i Midtre Gauldal fra 1980 til 1987. Han var også politisk aktiv i gamle Budal kommune.Han var gårdbruker og var ansatt som trygdesjef i Midtre Gauldal fra 1980 og til han gikk av med pensjon i 1990.Storrøsæter var gift med Magna Svardal (f. 1931). De hadde fire barn.


== Referanser ==
1 %-regelen

1 %-regelen er en tommelfingerregel som forteller hvor mange som bidrar i et nettsamfunn. Regelen sier at kun én prosent av brukerne i et nettsamfunn bidrar aktivt med nytt innhold. De resterende 99 % nøyer seg med å lese innholdet, eller bidrar med kun små endringer. Varianter av regelen inkluderer 1–9–90-regelen og 100–10–1-regelen, som sier at i et samarbeidsprosjekt som en wiki, skaper én prosent innhold, ni prosent redigerer innholdet, mens de gjenværende 89 % leser bare. Dette har også blitt observert i videospill som bruker Free-to-play-modellen, hvor 89 % vil aldri bruke penger på spillet, ti prosent vil ha gjort det i hvert fall en gang, mens den siste ene prosenten bruker mer penger enn alle de andre lagt sammen. En lignende regel er 80/20-regelen.


== Referanser ==
Planera aquatica

Planera aquatica er et løvfellende tre i almefamilien. Den er den eneste arten i slekta Planera.
Den blir opptil 12 m høy med en lav, bred krone. Barken er grå eller lysebrun og flasser av. Bladene er dobbelttannede, 3–8 cm lange og 2,5 cm brede. Treet er sambu med adskilte hann- og hunnblomster på samme tre, men det er som regel også noen tvekjønnede blomster. Det er 4–5 pollenbærere. Arten kan skilles fra den nærstående almeslekta på at frukten er en ca. 8 mm stor nøtt uten vinger.
Planera aquatica vokser langs bredden av sumper, elver og innsjøer, ofte i store bestander. Den er endemisk for sørøstre USA der den vokser på den sørlige kystsletta fra Texas til Nord-Carolina og i Mississippi-dalen nordover til sørlige Illinois.


== Litteratur ==
«Planera». Flora of North America. Besøkt 30. januar 2016. 
«Water elm». Virginia Tech Department of Forestry and Environmental Conservation. Besøkt 30. januar 2016. 
«Planertree, Water-Elm (Planera aquatica)». Carolina Nature. Besøkt 30. januar 2016. 


== Eksterne lenker ==

(en) Planera aquatica i Encyclopedia of Life 
(en) Planera aquatica i Global Biodiversity Information Facility 
(en) Planera aquatica hos ITIS 
(en) Planera aquatica hos NCBI 
(en) Planera aquatica hos The International Plant Names Index 
(en) Planera aquatica hos Tropicos 
(en) Kategori:Planera aquatica – bilder, video eller lyd på Wikimedia Commons 
Planera aquatica – detaljert informasjon på Wikispecies
Casiphia

Casiphia er en slekt av biller som hører til familien trebukker (Cerambycidae).


== Utseende ==
Middelsstore (gjerne 15-25 millimeter), svarte eller brunlige trebukker, blant de minste artene i gruppen Prioninae. Det er stor forskjell mellom kjønnene, hannene har kraftige, kamformede antenner mens disse er ganske spinkle hos hunnene. Hos noen arter har hannen også sterkt forkortede dekkvinger. Hunnene er større og bredere, gjerne også noe mer fargerike.


== Utbredelse ==
Slekten er utbredt i Sørøst-Asia.


== Systematisk inndeling ==
Artlisten følger 

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Anacolini Thomson, 1857
Slekten Casiphia Fairmaire, 1894
Casiphia himalayensis Li & Zhang, 2013 - Nepal
Casiphia inopinata Hüdepohl, 1998 - Thailand, Laos
Casiphia szechuana (Heyrowski, 1933) - Kina
Casiphia takakuwai Komiya, 2009 - Vietnam
Casiphia thibeticola Fairmaire, 1894 - Tibet
Casiphia vietnamica Drumont & Komiya, 2001 - Vietnam
Casiphia yunnana Drumont & Komiya, 2002 - Kina


== Referanser ==


== Eksterne lenker ==
(en) Casiphia i Encyclopedia of Life 
(en) Casiphia i Global Biodiversity Information Facility 
Casiphia – detaljert informasjon på Wikispecies 
Liste over artene